অলিম্পিক ক্রীড়া প্রতিযোগিতা
আন্তর্জাতিক অলিম্পিক কমিটির তত্ত্বাবধানে প্রথম অলিম্পিক গেমস অনুষ্ঠিত হয় ১৮৯৬ সালে এথেন্সের প্যানাথেনেইক স্টেডিয়ামে। এই ক্রিড়াযজ্ঞে ৪৩ টি প্রতিযোগীতায় ১৪ টি দেশের প্রায় ২৪১ জন ক্রীড়াবিদ জড়ো হয়েছিলেন। ইভাঞ্জেলোস জ্যাপ্পাস ও তাঁর তুতো ভাই কনস্ট্যান্টিনোস জ্যাপ্পাস গ্রিক সরকারের কাছে ভবিষ্যতে অনুষ্ঠিতব্য অলিম্পিক গেমসের জন্য একটি তহবিল রেখে যান, ট্রাস্টের সেই তহবিল থেকেই ১৮৯৬ সালের অলিম্পিক গেমস অনুষ্ঠিত হয়। জর্জ এভেরফ, এক গ্রিক ব্যবসায়ী উদারমনে অলিম্পিক গেমসের প্রস্তুতির জন্য স্টেডিয়াম সংস্কারের অর্থ দান করেন। এছাড়াও গ্রিক সরকার অলিম্পিক গেমসের জন্য অর্থের যোগান দিয়েছিলো যা গেমসের টিকিট এবং ডাকটিকিট বিক্রয়ের মাধ্যমে উঠে আসে।
অলিম্পিক গেমস আয়োজক শহরের তালিকা
অলিম্পিক গেমস আয়োজক/স্বাগতিক শহরের তালিকা হল ১৮৯৬ সাল থেকে আয়োজিত গ্রীষ্মকালীন ও শীতকালীন উভয় আধুনিক অলিম্পিক গেমসের স্বাগতিক শহরসমূহের একটি তালিকা। ১৯৮৬ সাল থেকে ২৯টি গ্রীষ্মকালীন অলিম্পিক গেমস আলাদা ২৩টি শহরে এবং ২২টি শীতকালীন অলিম্পিক গেমস আলাদা ১৯টি শহরে অনুষ্ঠিত হয়। উপরন্তু, তিনটি গ্রীষ্মকালীন অলিম্পিক এবং দুটি শীতকালীন অলিম্পিক নির্ধারিত সময়ে অনুষ্ঠিত হয়নি; যা পরে বাতিল করা হয়েছিল সেগুলো হল ১৯১৮ বার্লিন (গ্রীষ্মকালীন), ১৯৪০ গার্মিস্চ পার্তেনকির্চেন (গ্রীষ্মকালীন) ও হেলসিকিং (শীতকালীন) এবং ১৯৪৪ লন্ডন (গ্রীষ্মকালীন) ও কর্টিনো দি এমপেজো (শীতকালীন)। ১৯০৬ সালের গ্রীষ্মকালীন অলিম্পিক এথেন্সে অনুষ্ঠিত হয় আন্তর্জাতিক অলিম্পিক কমিটির কোন দৈর্ঘ্য আনুষ্ঠানিকতা ছাড়াই, যদিও হাতে অনেক সময় ছিল এবং একে ১৯০৬ ইন্টারকল্ড গেমস হিসাবে অবহিত করা হয়। আসন্ন অলিম্পিকের জন্য চারটি শহর নির্বাচিন করা হয়েছে; যেগুলো হল ২০১৬ গ্রীষ্মকালীন অলিম্পিকের জন্য রিও দি জেনেরিও, ২০১৮ শীতকালীন অলিম্পিকের জন্য পিয়ংচাঙ, দক্ষিণ কোরিয়া, ২০২০ গ্রীষ্মকালীন অলিম্পিকের জন্য টোকিও এবং ২০২২ শীতকালীন অলিম্পিকের জন্য বেইজিং।